Kan Etrebroadel al Labourerien

Kan Etrebroadel al Labourerien, pe Kanaouenn etrevroadel al labourerion, anavezet ivez evel Kan an Dispac'hYann-Ber Piriou, e-barzh De Bretagne et d'ailleurs, Skol Vreizh, 2004, p. 154, a zo ur ganaouenn anavezet evel an Internationale e galleg, savet gant Eugène Pottier e 1871. 

Meur a stumm brezhonek zo anavezet, pemp anezho d'an nebeutañYann-Ber Piriou, e-barzh De Bretagne et d'ailleurs, Skol Vreizh, 2004, p. 154. Unan zo bet savet gant Charlez RollandL'Internationale en breton, el lec'hienn Follenn hag embannet gant Camille Le Mercier d'Erm e-barzh La Bretagne libertaire, e 1921, unan all gant Marcel HamonL'Internationale en breton, el lec'hienn Follenn, kannad komunour goude an Eil Brezel-bed.
Setu amañ unan all c'hoazhWar un ton stourm, Levrig kanaouennoù Breizhistance :
War sav ! Va breudeur, ret eo sevel

Ar paour 'zo o tuiñ gant an naon

Ar skiant a lâr a vouezh uhel

'N em gannañ start, skeiñ hep tamm aon !

Skuizh omp aet, re bell omp bet deñved,

Mevelien gaezh, war sav, war sav !

Ur bed all gwelloc'h a vo savet

Lec'h ma vimp mestr hep bezañ sklav.

Sed an emgann diwezhañ

Holl war sav ha warc'hoazh

E kerzho unanet

Ar pobloù skoaz ouzh skoaz.Mestr bras ebet ne c'hell hor sikour

Na doue na priñs nag un all !

Yann Gouer, pesketaer ha micherour

Deuit war hol lerc'h da reiñ ar brall

Laeron vras, c'hwi 'vo lakaet izel,

Ni 'zesko d'an dud gwelout sklaer

Ha breman c'hwezhet tan hor c'hovel

War'n houarn tomm 'vo lopet taer.

Sed an emgann diwezhañ

Holl war sav ha warc'hoazh

E kerzho unanet

Ar pobloù skoaz ouzh skoaz.Ar stad hor gwask, al lezenn ivez

'N em wadañ 'rankomp 'vit netra

Hor poan daoust da betra e talvez ?

Da vevañ tud gant hon peadra !

Paromp holl, frankiz'zo da bep den

Ha ni 'vez mac'het gwashoc'h-gwazh

Mar karomp 'vint ket mestr da viken

Deut eo ar c'houlz cheñch penn d'ar vazh!

Sed an emgann diwezhañ

Holl war sav ha warc'hoazh

E kerzho unanet

Ar pobloù skoaz ouzh skoaz.

Film
En ur film eus 1938, graet gant Marcel Cachin, penn bras eus ar PCF, e weler tud o kanañ Sed an emgann diwezhañ  e pont-an Abad https://www.youtube.com/watch?v=P_DzCWkqxqM 

Notennoù

 Liammoù 

 Charlez Rolland kanet gant Marthe Vassalo.

Rummad:Kanaouennoù brezhonek
Rummad:Sokialouriezh